Omasipala abangu-9 kuphela kwabangu-263 abathole umbiko ohlanzekile | isiZuluOmasipala abangu-9 kuphela kwabangu-263 abathole umbiko ohlanzekileImibiko ehambelanayo Kungahle kushaye u-Agasti engasekho amanzi eKapaBayaveva abahlali baseThekwini ngesivumelwano sikaMasipala noMTNKudutshulwe unogada ebhishi laseSiphingoPretoria – Kube kuncane kakhulu ukukhushulwa kwamasokisi kwimiphumela yocwaningo lohulumeni basekhaya yonyaka ka-2015/16, nalapho kube nomasipala abambalwa abathole umbiko ohlanzekile. Lokhu kuvele embikweni woMcwaningimabhuku Jikelele nokhishwe ngoLwesithathu. Lo mbiko ukhombisa imiphumela yocwaningo komasipala abangu-263 kanye nezikhungo ezingu-51 zomasipala. Lo mbiko ukhombisa ukuthi bangu-14 omasipala abalahlekelwe yimibiko ehlanzekile yabo kanti babe ngu-9 nje kuphela abathole imibiko engenachashazi. Izifundazwe ezinengxenye enkulu yomasipala abathole imibiko ehlanzekile kubalwa kuzo iWestern Cape (80%), iKwaZulu-Natal (18%) kanye neEastern Cape (16%).IWestern Cape iyikhuphulile imibiko yayo ehlanzekile eyisusa ku-73% onyakeni odlule kuya ku-80%.OLUNYE UDABA:IReserve Bank izophonsela inselelo izincomo zikaMvikeli woMphakathiIGauteng kube ukuphela kwesifundazwe esithole umbiko onogcobho esitatimendeni sayo sezimali. UMasipala iMidvaal kube ukuphela kukaMasipala ogcine umbiko ohlanzekile.I-Eastern Cape, iLimpopo kanye neMpumalanga yizifundazwe ezikhombise ukunyusa amasokisi, kanti iNorth West, iNorthern Cape kanye neFree State yizona izifundazwe ezishaye udaka kunazo zonke ngokwemiphumela. Izinhlelo ezintekenteke zokulawula kwangaphakathi zibe nesandla ekungaphathekini kahle kwezimali komasipala. UMcwaningimabhuku Jikelele uthatha u-65% wesimo sezimali komasipala njengesikhathazayo futhi esidinga ukungenelela okusheshayo. Lokhu kunyukile uma kuqhathaniswa no-60% owaqoshwa ngo-2014/15.Ukusetshenziswa budlabha kwezimali kunyuke ngo-50% kuya ku-R16.81bn, nokuyisibalo esiphezulu kusukela uMcwaningimabhuku aqala ukugcina amarekhodi. - Finance24Indodana kaMengameli Zuma no-Ajay Gupta bazokwethula ubufakaziIndodana kaMengameli Jacob Zuma, uDuduzane Zuma, kanye no-Ajay Gupta, kulindeleke ukuthi bathule ubufakazi njengoba kuqhubeka uphenyo ngezinsolo zokulawulwa koMbuso. UMvikeli woMphakathi uzophenya ngempesheni kaBrian Molefe ka-R30mUMvikeli woMphakathi, useqinisekise ukuthi uzophenya ngokugunyazwa kwempesheni ka-R30m yalowo owayeyi-CEO yakwa-Eskom, uBrian Molefe.BUKA: Izinkampani ezihamba phambili ngohlelo lokuqasha izifundiswaIMedia24 ingezinye zezinkampani eziphume phambili emcimbini wokuklomelisa izinkampani ezihamba phambili ngohlelo lokuqashwa kwezifundiswa eNingizimu Afrika onyakeni ka-2017.
